হিসেবে এতখানি এ দিক-ও দিক! এ কেমনতর অনুমান? তাকাও সাহেবের মতামতে তাই খুশি ছিলেন না অনেকেই। অবশেষে প্রত্নবস্তুর বয়স নির্ণয়ের সেই বৈজ্ঞানিক পরীক্ষা। রেডিয়োকার্বন ডেটিং। মানুষের হাড় বা গাছের টুকরোর ফসিলের মতো প্রত্নবস্তুতে থাকে বিশেষ জাতের কার্বন পরমাণু। যা তেজষ্ক্রিয়। অর্থাৎ, আলো বিকিরণ করে তিলে তিলে ক্ষয়ে যায়। সুতরাং, ও রকম প্রত্নবস্তুতে কী পরিমাণ তেজষ্ক্রিয় কার্বন অবশিষ্ট আছে, তা মেপে কত কাল ধরে তা ক্ষয়ে চলেছে— প্রত্নবস্তুর বয়স— বলে দেওয়া যায়। ওই পদ্ধতিতে পরীক্ষা করে দেখা যাচ্ছে, বাখশালী পাণ্ডুলিপি লেখা হয়েছিল তৃতীয় এবং চতুর্থ শতাব্দীতে। অর্থাৎ, এত দিন যা ভাবা হয়েছিল, তার চেয়ে অন্তত পাঁচশো বছর আগেও ভারতে চালু ছিল ০-এর ব্যবহার। বাখশালী পাণ্ডুলিপির সঠিক বয়স নির্ণয়ে গর্বিত বোদলেয়ান লাইব্রেরির প্রধান রিচার্ড ওভেনডেন। তাঁর মন্তব্য: ‘‘বাখশালী পাণ্ডুলিপির কালনির্ণয় গুরুত্বপূর্ণ কাজ। দক্ষিণ-পূর্ব এশিয়ার সাংস্কৃতিক ইতিহাসের পক্ষে তো বটেই, গণিতের ইতিহাসের পক্ষেও।’’